Pressetekst Voicing

**Voicing** er et ambitiøst rytmisk voksenkor med base i Aarhus og består af 12 dygtige sangere. Koret blev grundlagt i 2019 og har på den korte tid allerede opbygget en særlig fælles klang. Voicing optræder i mange forskellige sammenhænge som f.eks. bryllupper og private koncerter, og de har med stor succes givet koncerter bl.a. på Salling Rooftop og i Musikhuset Aarhus. Størstedelen af repertoiret fremføres à capella i 4-8 stemmige arrangementer med korets *human beatboxer* som eneste akkompagnement. Voicings erfarne dirigent Kristine Tjørnholm står for at skrive spændende arrangementer til korets varierede repertoire. Voicing har indspillet flere af numrene og har også på opfordring fra komponisten Martin Sommer indspillet en rytmisk version af hans ”Vi mødes i sange”. Repertoirets julesektion indeholder både danske salmer og julesange, engelske carols og Pentatonix's moderne juleklassiker *Mary did you know*.

En koncert med Voicing er en nærværende og inddragende musikalsk oplevelse. Læs mere om koret på voicing.dk. Her kan du også få en smagprøve på, hvad du kan glæde dig til.